**Čovdosat: Pronomenat2**

Duo leat Ánne ja su ustibat. Dovddatgo **sin**?

**Sii** lávejit doallat kollokvie juohke vahku. Oahpaheaddji addá **sidjiide** bargobihtáid. Olsen lea **sin** oahpaheaddji. **Sis** lea fargga eksámena. Ingunn láve maid bargat **singuin** ovttas.

Duo leat Hánsa ja Lásse. Dovddatgo **sudno**?

**Soai** láveba doallat kollokvie juohke vahku. Oahpaheaddji addá **sudnuide** bargobihtáid. Hansen lea **sudno** oahpaheaddji. **Sudnos** lea fargga eksámena. Mus lea miella bargat **sudnuin** ovttas.

Duo leat Máret. Dovddatgo **su**? **Son** lohká áŋgirit juohke beaivve. Oahpaheaddji addá **sutnje** ollu bargobihtáid. Karlsen lea **su** oahpaheaddji. **Sus** lea fargga eksámena. Mus lea miella bargat **suinna** ovttas.

Hei, Biret! In leat oaidnán **du** guhkes áigái. Gos **don** leat leamaš? Mus lea hoahppu dál, in astta **duinna** háleštit. Muittátgo ahte mun lean luoikkahan **du** sátnegirjji? Mus lea girji lávkkas. Mun sáhtán addit dan **dutnje** bottu maŋŋil.

Hei, Biret ja Lásse! In leat oaidnán **dudno** guhkes áigái. Gos **doai** leahppi leamaš? Mus lea hoahppu, mus álgá fargga oahpahus, in astta **dudnuin** háleštit. Muitibeahttigo ahte mun lean luoikkahan **dudno** biilla? Mun attán biilačoavdaga **dudnuide** ovdal go mun manan ruoktot.

Buore beaivvi buohkaide! Mun lean **din** sadjásaš oahpaheaddji odne. Leago **dis** grammatihkkagirji mielde? Mun lean ráhkadan bargobihtáid **didjiide.** Go **dii** lehpet bargan daid, de mun manan **dinguin** ovttas kantiidnii.

Buore beaivvi, Elle! In leat guhkes áigái **du** oaidnán. **Mun** orun dán áigge gávpogis. Áilu, **mu** isit, lea fárren Supmii, nu ahte lean báhcán okto mánáiguin. **Mus/Munnos** leat golbma máná. Asttatgo fitnat gáfestallame **muinna** ? Dá lea **mu** telefonnummir. Don sáhtát čuojahit **munnje** dalle go asttat.

Kantiinnas:

Buore beaivvi, Elle! Vuoi, dás lea guhkes ráidu! Dát lea Ánne, mu moarsi. Sáhtátgo oastit **munnuide** gáfe? Boađe dan maŋŋil čohkkedit **munno** beavdái! De beasat **munnuin** háleštit.

Návehis leat sávzzat. Áhčči láve addit suinniid **daidda**.

Sávzzat leat dál guoddán, ja návehis leat ollu čáppa lábbát. Mu viellja liiko stoahkat **daiguin** . Geassemánus, go lea buorre dálki, de mii luoitit **daid** olggos. Lea buorre sávzzaide ja lábbáide beassat olggos. **Dat** njuikot ja ruhttet.